Public procurement notice: Modification Of A Contract/Concession During Its Term
Published: 2022-06-13
Buyer: ΕΤΑΙΡΕΙΑ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΘΕΣΣΑΛΟΝΙΚΗΣ Α.Ε.
Country: GR
Contract type: Works
CPV classification: 45248000: Construction work for hydraulic structures

Technical requirements: Αποχετευτικά Έργα Αναβάθμισης Αντλιοστασίων, Καταθλιπτικών Αγωγών, Παραλιακού Συλλεκτήριου Αγωγού και Κεντρικού Αγωγού ΕΕΛ ΑΙΝΕΙΑ
Το υποέργο αφορά στην αντικατάσταση του ηλεκτρομηχανολογικού εξοπλισμού του αντλιοστασίου λυμάτων Α5 της ΕΥΑΘ καθώς και στην αναβάθμιση του οικοδομικού μέρους του, λόγω παλαιότητας ή/και ανεπάρκειας αυτού να καλύψει τις αυξημένες απαιτήσεις. Το αντλιοστάσιο Α5 βρίσκεται στο Λιμάνι στην Αποθήκη Α’.
Το υποέργο αφορά στη βελτίωση - αναβάθμιση του ηλεκτρομηχανολογικού εξοπλισμού του αντλιοστασίου λυμάτων Α2Β της ΕΥΑΘ καθώς και στην αναβάθμιση - επέκταση του δομικού μέρους του, λόγω παλαιότητας ή/και ανεπάρκειας αυτού να καλύψει τις αυξημένες απαιτήσεις. Το αντλιοστάσιο Α2Β βρίσκεται εντός περιφραγμένου χώρου νότια της οδού Δα13 Β’ φάσης της ΒΙ.ΠΕ.Θ.
Το υποέργο αφορά την κατασκευή δίδυμου καταθλιπτικού αγωγού αποχέτευσης από Ελατό Χυτοσίδηρο κατάλληλου για λύματα διαμέτρου DN400mm και μήκους 680,00m περίπου, σε αντικατάσταση των υφιστάμενων καταθλιπτικών αγωγών DN350 του αντλιοστασίου A5 Λιμένος μέχρι την οδό Εγνατία.
Το υπό μελέτη έργο περιλαμβάνει την κατασκευή παραλιακού αγωγού που θα εκκινεί από το αντλιοστάσιο Β3 με διατομή DN900mm και αφού περάσει κάθετα την λεωφόρο Μ. Αλεξάνδρου  θα διακλαδίζεται σε δύο τμήματα διαμέτρου DN600mm. Το ένα τμήμα, μήκους περίπου 765,00m, θα οδεύει βόρεια έως την οδό Έδισον και θα περιλάβει τους αγωγούς που συμβάλλουν σε αυτό. Το άλλο τμήμα, μήκους περίπου 560,0μ, θα οδεύει νότια με αλλαγή της διαμέτρου του σε DN500mm μετά την οδό Καλλιδοπούλου έως την οδό 28ης Οκτωβρίου.
Επίσης, κατά τμήματα δίπλα ακριβώς από τον νέο αγωγό και στο ίδιο σκάμμα με αυτόν θα κατασκευασθεί και αγωγός αποχέτευσης ομβρίων από PVC συνολικού μήκους περίπου 210,00m. Επίσης, περιλαμβάνεται και η κατασκευή μικρότερων τμημάτων αγωγών μήκους περίπου 720,00m.
Το έργο αφορά την κατασκευή νέου συλλεκτήριου αγωγού στο αντλιοστάσιο Φοίνικα και την τοποθέτηση δικλείδας απομόνωσης εντός νέου φρεατίου.
Το υποέργο αφορά την στην αντικατάσταση τμήματος του βαρυτικού αγωγού αποχέτευσης που καταλήγει στις Ε.Ε.Λ. Αινεία στο Αγγελοχώρι. Συγκεκριμένα πρόκειται να ανακατασκευαστούν 1.920,00m περίπου διαμέτρου DN800mm από σκυρόδεμα, με νέο αγωγό διαμέτρου 800mm από πλαστικό σωλήνα δομημένου τοιχώματος, και 615,00m περίπου διαμέτρου DN1000mm από σκυρόδεμα, με νέο αγωγό διαμέτρου DN1000mm  από πλαστικό σωλήνα δομημένου τοιχώματος (CPV 45248000-7 "Κατασκευαστικές εργασίες υδραυλικών-μηχανολογικών κατασκευών").
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη του αναθέτοντα φορέα κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης του αναθέτοντα φορέα, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του.
Σε περίπτωση προσφυγής κατά πράξης του αναθέτοντα φορέα, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα.
Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Η προδικαστική προσφυγή, με βάση και τα όσα προβλέπονται στο π.δ. 39/2017, κατατίθεται ηλεκτρονικά βάσει του τυποποιημένου εντύπου και μέσω της λειτουργικότητας «Επικοινωνία» του υποσυστήματος προς τον αναθέτοντα φορέα, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σύμφωνα με την παρ. 3 του άρθρου 8 της υπ' αρ.  117384/26-10-2017 Κ.Υ.Α.


Winner: CANDIA ERGA ATE